රටක් හඬවමින් දැයෙන් සමුගත් සේයා සදෙව්මි පුංචි මල් කැකුල මිළින කළ පාපතරයින්ට එල්ලුම්ගස නියම කරන්නැයි  බොහෝ පිරිස් ඉල්ලා සිටියි.මෙවැනි අපරාධ කරන්නට යොමුවන්නන් මෙන්ම මෙවන් අපරාධකර නීතියෙන් සැඟව  සිටින අයට - ආදර්ශයක් වන්නට දඬුවම් ලබාදෙන ලෙස ඉල්ලමින් කුලියාපිටිය නගරවාසීන් පිරිසක්  අද (20) පෙරවරුවේ  උද්ඝෝෂණයක නිරත වූවා.අපරාධයට විරෝධතා දක්වමින් - පුවරු ප්‍රදර්ශනය කරමින් කුලියාපිටිය ශාන්ත ජෝශප් පිරිමි විදුහල ඉදිරිපිට සිට පෙළපාලියකින් බස්නැවතුම දක්වා පැමිණ  උද්ඝෝෂණයේ නිරත වීය.උද්ඝෝෂකයින් කියාසිටියේ - තාක්ෂණික දියුණුව, තරුණ පිරිස් - අවභාවිතයට යොදාගැනීම කණගාටුවට කරුණක් බවයි.